OzLabs/hebrew-wiki-articles huggingface dataset:
ריקרדו מונטלבן

ריקרדו מונטלבן (בספרדית: Ricardo Montalbán; 25 בנובמבר 1920 – 14 בינואר 2009) היה שחקן קולנוע וטלוויזיה אמריקאי יליד מקסיקו. הקריירה שלו נמשכה לאורך שבעה עשורים, בהם הופיע בסרטי קולנוע וטלוויזיה בסוגות דרמה, פשע, קומדיה ומוזיקה.

==קורות חיים==
הוא נולד במקסיקו סיטי וגדל בטוראון. בגיל ההתבגרות עבר לארצות הברית. לאחר התיכון חזר למקסיקו והופיע שם במספר סרטים בספרדית.

הוא חזר לארצות הברית והוחתם לחוזה במטרו גולדווין מאייר וב-1947 הופיע בסרט "Fiesta" לצידה של אסתר ויליאמס. לאחר הצלחת הסרט הופיע שוב עם ויליאמס בסרט "On an Island with You" באותה שנה הופיע עם פרנק סינטרה בסרט המוזיקלי "The Kissing Bandit".

ב-1949 שיחק בסרט המלחמה "Battleground" על המצור על בסטון, לצידו של ואן ג'ונסון.

ב-1950 הופיע בסרט המוזיקלי שבועיים של אהבה לצידה של ג'יין פאוול.

ב-1966 שיחק בסרט הנזירה המזמרת בתור כומר, לצידה של דבי ריינולדס.

ב-1966 שיחק בדרמה מאדאם X לצידה של לנה טרנר.

ב-1969 הופיע בסרט צ'ריטי המתוקה לצידה של שירלי מקלין.

הוא הופיע גם בסרטים וסדרות טלוויזיה כמו: מסע בין כוכבים: הסדרה המקורית, מסע בין כוכבים 2: זעמו של חאן, אלפרד היצ'קוק מגיש, בוננזה, הוואי חמש-אפס, "אי החלומות" (בה כיכב בתפקיד הראשי) ו"כיצד נכבש המערב" עליו זכה בפרס אמי לבידור בפריים טיים ב-1978.

ב-1970 הקים את קרן "Nosotros" (אנחנו) כדי לתמוך בשחקנים והפקות לטינו אמריקאיות. ב-1999 רכשה הקרן בניין תיאטרון בלוס אנג'לס שנקרא על שמו .

ב-1993 עבר ניתוח בעמוד השדרה ונשאר משותק בפלג גופו התחתון וצמוד לכסא גלגלים.

ב-1960 נקבע לכבודו כוכב בשדרת הכוכבים של הוליווד.

==חיים אישיים==
בשנת 1944 נישא לזמרת והדוגמנית ג'ורג'יאנה יאנג , הם היו נשואים 63 שנים עד למותה ב-2007 והיו להם ארבעה ילדים. הוא נפטר 14 חודשים אחריה.

==פילמוגרפיה חלקית==
* סומבררו (1953)
* שבועיים של אהבה (1950)
* סיונרה (1958)
* הנזירה המזמרת (1966)
* מאדאם X
* צ'ריטי המתוקה (1969)
* מסע בין כוכבים 2: זעמו של חאן (1982)
* אי החלומות (1977–1984)
* האקדח מת מצחוק (1988)
* ספיי קידס 2: אי החלומות האבודים (2002)
* ספיי קידס 3: סוף המשחק (2003)

==קישורים חיצוניים==

* 
* [https://www.ibdb.com/broadway-cast-staff/ricardo-montalban-68345 ריקרדו מונטלבן] באתר Internet Broadway Database

קטגוריה:ערכים שבהם תבנית בריטניקה אינה מתאימה
קטגוריה:זוכי פרס אמי לבידור בפריים טיים
קטגוריה:מהגרים ממקסיקו לארצות הברית
קטגוריה:שחקני קולנוע וטלוויזיה אמריקאים
קטגוריה:שחקני קולנוע וטלוויזיה מקסיקנים
קטגוריה:זוכי פרס גילדת שחקני המסך - מפעל חיים
קטגוריה:אישים שהונצחו בשדרת הכוכבים של הוליווד: קולנוע
קטגוריה:מקסיקנים ממוצא ספרדי
קטגוריה:אמריקאים שנולדו ב-1920
קטגוריה:אמריקאים שנפטרו ב-2009
הכוחות המזוינים של פורטוגל

חיל האוויר של פורטוגל]]
חיילים פורטוגלים בתרגיל
הכוחות המזוינים של פורטוגל (בפורטוגזית: Forças Armadas de Portugal) הם הכוח הצבאי של פורטוגל. הכוחות אחראיים להגן על שלמות וריבונות הרפובליקה. הם מורכבים מזרועות הצבא, חיל הים וחיל האוויר.

נשיא הרפובליקה מרסלו רבלו דה סוזה הוא המפקד העליון העומד בראש הכוחות המזוינים של פורטוגל, שנכנס לתפקיד ב-6 במרץ 2016.

הכוחות המזוינים של פורטוגל לוקחים חלק פעיל בארגון נאט"ו.

נכון לשנת 2016 אין בפורטוגל גיוס חובה, ומספר החיילים עמד על כ-33,000.

== מבנה ארגוני ==
=== זרוע היבשה ===
576x576 פיקסלים

=== חיל האוויר ===
=== חיל הים ===
== ציוד ==
לרשותם של הכוחות המזוינים של פורטוגל עומדים: כ־30 טנקים, כ־80 קנים ארטילרים, 2 צוללות, 20 ספינות סיור, 5 פריגטות, כ־20 כלי טיס קרבים וכ־20 מסוקים<ref></ref>.

== קישורים חיצוניים ==

==הערות שוליים==

*
פורטוגל
פורטוגל
בלאגן על ארבע

בלאגן על ארבע (באנגלית: Trouble, "צרה") הוא סרט קולנוע אמריקאי בהנפשה ממוחשבת לכל המשפחה, מסוגת קומדיה, שבוים על ידי קווין ג'ונסון. בדיבוב המקורי של הסרט מככבים שון "ביג שון" אנדרסן, פמלה אדלון ולוסי הייל.<ref></ref> הסרט מוקדש לזכרו של לינוס, כלבו של המפיק הבכיר של הסרט, קונרד ורנון, שנפטר בשנת 2017.

בישראל הסרט הוקרן לראשונה בבתי הקולנוע בדיבוב עברי ב-16 בינואר 2020.

== תקציר העלילה ==
בלאגן הוא כלב שנולד בעריסת זהב. אומץ על ידי משפחת מיליונרים, כבר מגיל צעיר הוא התרגל להטבות הגדולות ביותר. יום אחד הוא מקבל חדשות טרגיות: הבעלים נפטר והוא כבר לא היה מי שידאג לעצמו. נותר לנפשו בעיר, הוא מוצא את עצמו מתמודד עם סכנות שמעולם לא העלה על דעתן שקיימות. עד שבבלאגן ברחובות שבהם הוא הולך לאיבוד, בלאגן מתיידד עם קבוצת בעלי חיים משוטטים, שילמדו אותו כמה לקחים חשובים על הישרדות. בינתיים, גורלו פוגש את זואי, ילדה נחמדה השואפת להיות זמרת.

== מדבבים בעברית ==
את הדיבוב העברי ביים רועי גבע.
* דן קיזלר – בלאגן
* דקלה הדר – ראוזי
* סיון קינר – זואי
* דייוויד זיסקינד – נורברט
* ספיר דרמון – קלייר
* גיא זיידמן – תורמן / גיזמו
* סער בדישי – נורם
* עמית רייס – סנאי
* לורן סביר – גברת וי
* ניר רון – ג'יימס
* נתי חסיד – סנופ
* גדי לוי – קרמל / בעל הבית
* דדי זהר – אוטיס / נוטריון
* מתי אטלס – סיזר
* אילנית גרשון – בלה
* ליאור חקון – טיפי
* עומר שטיינברג – ג'ייסון מראז
* צביקה פורמן – שף

== קישורים חיצוניים ==

* 

== הערות שוליים ==
פייסל בן פרחאן אאל סעוד

הנסיך פייסל בן פרחאן בן עבדאללה בן פייסל בן פרחאן אַאל סעוד (בערבית: فيصل بن فرحان آل سعود; נולד ב-1 בנובמבר 1974, פרנקפורט) הוא דיפלומט ופוליטיקאי סעודי ובן למשפחת בית סעוד, המשפחה השלטת בערב הסעודית. הנסיך פייסל מכהן כשר החוץ של ערב הסעודית, מינוי מ-23 באוקטובר 2019 בצו מלכותי מטעם המלך סלמאן. כמי שנולד בפרנקפורט, גרמניה ובילה חלק מילדותו ונעוריו שם, הוא דובר גם גרמנית שוטפת. פרחאן נחשב מקורב ליורש העצר מוחמד בן סלמאן.

==תחילת דרכו וקריירה פוליטית==
הנסיך פייסל הוא בן למשפחת בית סעוד, השלטת בערב הסעודית. הוא בנו של הנסיך פרחאן. הוא נולד ב-1 בנובמבר 1974 בגרמניה והתחנך בארצות הברית. שימש כיועץ בשגרירות ערב הסעודית בארצות הברית בין השנים 2017–2019.

פייסל מילא תפקידים בכירים בחברות סעודיות ובין-לאומיות, בעיקר בתחום החלל ומגזר הנשק. הוא היה, לפחות עד מינויו לשגריר בגרמניה, חבר הנהלת חברת הנשק של התעשיות הצבאיות של ערב הסעודית (SAMI). לאחר מכן עבד בשגרירות ערב הסעודית בארצות הברית.

כמומחה בתעשייה הביטחונית, הוא עמד גם בראש מיזם משותף אמריקאי וסעודי עם חברת התעופה והחלל בואינג. הנסיך פייסל שימש גם כיועץ לבית הדין המלכותי בסעודיה.

בנובמבר 2017 החזירה ערב הסעודית את שגרירה בגרמניה, ח'אלד בן בנדר בן סולטאן אַאל סעוד, במחאה על הצהרתו של שר החוץ הגרמני זיגמר גבריאל. גבריאל ביקר את השפעתה הפעילה של הממלכה על קבוצת הכוח הפוליטית בלבנון. לאחר כמעט שנה של משבר דיפלומטי והיעדר שגריר, שלחה ערב הסעודית את שגרירה חזרה לברלין, ולאחר מכן הוחלף על ידי פייסל בן פרחאן. מתנגדי המשטר בערב הסעודית המתגוררים בגרמניה לא היו מרוצים מהמינוי של פרחאן. מתנגד השלטון חאליד בן פרחאן אאל-סעוד, קרוב משפחה רחוק של השגריר העתידי, חשש שהדיפלומט יכול גם ללחוץ על נציגי האופוזיציה. הוא אמר לרדיו דויטשה ולה שהוא לא פוסל כי פייסל בן פרחאן נשלח לגרמניה כדי לרדוף אחר האופוזיציה הסעודית בגרמניה. ב-27 במרץ 2019 מונה לשגריר ערב הסעודית בגרמניה, וב-23 באוקטובר 2019 מונה לשר לענייני חוץ של ערב הסעודית.

ב-19 באוגוסט 2020 אמר הנסיך פייסל כי ערב הסעודית רואה בחיוב את בהסכם השלום בין ישראל לאיחוד האמירויות הערביות, אך סעודיה לא תסדיר את היחסים עם ישראל עד שייחתם שלום עם הפלסטינים על בסיס יוזמת השלום הערבית. בנובמבר 2020 הצהיר כי ערב הסעודית תומכת זמן רב בנורמליזציה עם מדינת ישראל.

==קישורים חיצוניים==

==הערות שוליים==

קטגוריה:פוליטיקאים סעודים
קטגוריה:שרי החוץ של ערב הסעודית
קטגוריה:משפחת המלוכה הסעודית
קטגוריה:סעודים שנולדו ב-1974
גביע העולם למועדוני נשים (כדורגל)

גביע העולם למועדוני נשים של פיפ"א (באנגלית: FIFA Women's Club World Cup), היא תחרות כדורגל שנתית בשלבי תכנון. מבנה הטורניר העתידי עדיין לא פורסם.

==רקע==
באוקטובר 2013 כוח המשימה לענייני כדורגל נשים בוועד המנהל של פיפ"א הגיש הצעה לבדיקת האפשרות להקמת גביע עולם למועדוני נשים שיהיה מקביל לגביע העולם למועדונים, והוועד המנהל החל לבדוק את האפשרות ליצירת הטורניר. באוגוסט 2015 כוח המשימה אישר שהטורניר בשלבי הקמה.

ב-26 במאי 2016 התקיים משחק ידידות באצטדיון הכדורגל בסיאטל בין מחזיקת הגביע האנגלי ארסנל למחזיקת מגן ליגת הכדורגל האמריקאית סיאטל, במשחק שהוגדר כנקודת קפיצה לקראת הקמת הטורניר הבין יבשתי. ב-2017 ציינה יושב ראש כדורגל נשים בפיפ"א, שריי ברמן, שיש לשקול בכבדות ראש איך הטורניר יוצג, ושהוא חייב לכלול את כל הקונפדרציות למרות ההבדלים ברמת ההתפתחות של כדורגל נשים בהן.

ב-2019 נשיא פיפ"א ג'אני אינפנטינו התווה את עתיד כדורגל הנשים, ואמר שהקמת הטורניר תתחיל בהקדם האפשרי.

==הערות שוליים==

*
קטגוריה:תחרויות כדורגל נשים
קטגוריה:אליפויות עולם בכדורגל
פבל נזרנקו

פבל אלכסנדרוביץ' נזרנקו (בבלארוסית: Павел Аляксандравіч Назаранка; נולד ב-20 בינואר 1995 במינסק) הוא כדורגלן בלארוסי המשחק בעמדת הבלם בקבוצת ויטבסק מליגת העל בלארוסית.

פבל נזרקנו התחנך בקבוצת הנוער של דינמו מינסק ובשנת 2012 החל לשחק בקבוצת עתודה של המועדון. בשנת 2015 הוא הושאל לקבוצת בלשינה בוברויסק ובאפריל שיחק לראשונה בליגת העל בלארוסית. בהמשך פבל נזרנקו שיחק בהשאלה במספר קבוצות. בשנת 2016 בהיותו משחק עבור דינמו ברסט הוא הבקיע את שערו הראשון בליגת העל. בשנת 2019 הוא נמכר לסלוצק וכעבור שנה עבר לויטבסק.

פבל נזרנקו היה שחקן נבחרות הנוער של בלארוס בשנים 2011–2016.

==קישורים חיצוניים==

קטגוריה:כדורגלנים בלארוסים
קטגוריה:בלמי כדורגל בלארוסים
קטגוריה:מינסק: כדורגלנים
קטגוריה:כדורגלני דינמו מינסק
קטגוריה:כדורגלני דינמו ברסט
קטגוריה:כדורגלני ויטבסק
קטגוריה:בלארוסים שנולדו ב-1995
שורוק אמין

שורוק אמין (בערבית: شروق أمين, באנגלית: Shurooq Amin, נולדה ב-1967) היא ציירת ומשוררת כוויתית. בעלת תואר דוקטור PHD בספרות אנגלית. התמחתה בציור ושירה אקפרסטית.

== לימודים ==
שורוק אמין נולדה בכוויית לאב כוויתי ולאם סורית.<ref></ref> אביה נפטר כשהייתה בת 11.<ref name="Saudi Gazette"></ref> היא סיימה תואר ראשון בספרות אנגלית מאוניברסיטת כווית בשנת 1988 ותואר שני בספרות מודרנית מאוניברסיטת קנט שבבריטניה בשנת 1989. היא סיימה את הדוקטורט שלה בספרות אנגלית ובכתיבה יוצרת ממכללת וורנבורו בשנת 2007, והתמחתה בציור, אמנות ושירה אקפרסטית.

אמין היא מרצה באוניברסיטת כוויית, שם היא עומדת בראש היחידה לשפה האנגלית במכללה למינהל עסקים.<ref name="Gathering"></ref>

== קורות חיים אמנותיים ==
מאז תערוכת היחיד הראשונה שלה בשנת 1992, עבודותיה של אמין התפתחו לחקר דת ומיניות, תוך קריאת תיגר על גבולות תרבותיים וחברתיים.<ref></ref> בשנים 2009 ו-2010 הציגה תערוכה בשם "בנות חברה", בכווית ובלונדון. הנושא של התערוכה בשנת 2012 בגלריית אל-מ' שבכווית סיטי, כוויית, היה, "זה עולם של גברים", אודות גברים במדינות במדינות המפרץ הפרסי ה-GCC. בכירים בעיר כווית סיטי סגרו את התערוכה שלוש שעות לאחר פתיחתה,<ref></ref> כי התוכן היה "פורנוגרפי".<ref></ref> לדברי אמין, הרשויות התמקדו בעבודה המתארת שלושה גברים משחקי קלפים "ששותים 'מיץ ענבים' מבקבוק אשר הציע אלכוהול ממוחשב" וביצירתה "המאהבת שלי ומשפחה", המתארת גבר עם אישה היושבת בחיקו.<ref></ref> תערוכת 2013 בדובאי, "פופקורנוגרפית", חקרה טאבו בחברה המזרח תיכונית. היא מיוצגת על ידי גלריית אייאם-Ayyam. בשנת 2013 זכתה בפרס אמן השנה שחילקה קרן פרסי האישה הערבייה.<ref> Shurooq Amin Received Arab Woman Awards Kuwait 2013 ArtKuwait</ref><ref>[LORCH, DANNA. “Unapologetically Shurooq.” Bitch Magazine: Feminist Response to Pop Culture, no. 66, Spring 2015, pp. 40–45. http://images.exhibit-e.com/www_ayyamgallery_com/Shurooq_Amin___Bitch_magazine___Spring_2015.pdf]</ref>

אמין כותבת סיפורים קצרים ושירה. בשנת 1994 פרסמה את קובץ השירה "פרפר כוויתי שנחשף". כתביה הופיעו בכתבי העת הספרותיים מילים-מיתוס, תחריטים, דיודה ויופי/אמת. היא הייתה מועמדת לפרס פושקארט האמריקאי בדצמבר 2007 על שירה "צַפִּיחִית פטל-תאנה ועירום ברונזה" - "Framboise Fig and Bronze Nude".

== קישורים חיצוניים ==
* 

* 
* [https://web.archive.org/web/20081006081534/http://www.dmqreview.com/May07/Amin.htm "Framboise Fig and Bronze Nude"], DMQ Review, 2007.
* [https://arabic-news.co/shurooq-amin/ שורוק אמין ביוגרפיה]

== הערות שוליים ==

קטגוריה:משוררות כוויתיות
קטגוריה:ציירות כוויתיות
קטגוריה:אמניות כוויתיות
קטגוריה:נשים מוסלמיות
קטגוריה:בוגרי אוניברסיטאות בכווית
קטגוריה:בוגרות אוניברסיטאות ומכללות בממלכה המאוחדת
קטגוריה:ילידות 1967
יונאקומיס

יונאקומיס (שם מדעי: Unnuakomys) הוא סוג של יונק נכחד שחי בקרטיקון עליון לפני 69 מיליון שנה באלסקה. הוא התגלה בתצורת ערוץ הנסיך ונחקר ב-2019.

סוג קדום זה השתייך לקבוצת המטאתריה, בה יונקי הכיס המודרניים וסוגים נכחדים כמו האלפדון והדידלפודון הקרובים. הוא הגיע לגודל של עכבר בלבד, שבהתבסס על מבנה שיניו היה אוכל חרקים קטן וזריז שחי באקלים הקר של אלסקה והיה בעל פרווה עבה מבודדת לגונן עליו מהקור. זהו הכיסאי הצפוני ביותר שנודע למדע.

== קישורים חיצוניים ==

קטגוריה:מטאתרים פרהיסטוריים
קטגוריה:יונקים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2019
אלחנדרו מיורקס

אלחנדרו מיורקס (באנגלית: Alejandro Mayorkas; נולד ב-24 בנובמבר 1959) הוא עורך דין יהודי-אמריקאי, המכהן כמזכיר ביטחון המולדת של ארצות הברית השביעי, מאז פברואר 2021. בשנים 2013–2016 כיהן כסגן מזכיר המחלקה לביטחון המולדת<ref></ref>. בשנת 2019, "מגזין המנהיגים הלטינים" מנה אותו בין 101 המנהיגים המשפיעים ביותר בקהילת הלטינים בארצות הברית<ref></ref>.

ב-23 בנובמבר 2020 הכריז הנשיא הנבחר של ארצות הברית, ג'ו ביידן על כוונתו למנות את מיורקס למזכיר ביטחון המולדת של ארצות הברית<ref name=":0"></ref>. לאחר שאושר מינויו, נהפך ללטיני הראשון המאייש את התפקיד.

== ביוגרפיה ==
מיורקס נולד בהוואנה שבקובה, בשנת 1959. הוריו הגיעו איתו ועם אחותו לארצות הברית בסוף 1960 כפליטים, בעקבות המהפכה הקובנית. הוא התגורר במיאמי, פלורידה, בשלב מסוים החליטה משפחתו לעבור ללוס אנג'לס, שם גדל למשך מרבית חייו הצעירים<ref></ref>, אביו היה יהודי קובני ממוצא טורקי ואמו הייתה יהודייה רומנית שמשפחתה ברחה מרומניה בעקבות השואה והתמקמה בקובה בשנות הארבעים<ref name="abcnews"></ref><ref></ref>.

מיורקס קיבל את התואר הראשון באמנויות בהצטיינות מאוניברסיטת קליפורניה בברקלי בשנת 1981. הוא קיבל את דוקטור יוריס מבית הספר למשפטים לויולה ששוכן בלוס אנג'לס כבר בשנת 1985<ref name="Rosenzweig1998"></ref>. הוא גר עם אשתו ושתים משלוש בנותיו בוושינגטון די. סי.

בנובמבר 2008, הכריז הנשיא הנבחר, ברק אובמה כי בחר במיורקס להוביל את צוות המעבר האחראי על אגף הפלילים במחלקת המשפטים האמריקאית, הוא כיהן בתפקיד זה עד השבעתו של אובמה בינואר 2009.

ב-2009 מונה מיורקס על ידי הנשיא אובמה ואושר פה אחד על ידי הסנאט כמנהל שירותי האזרחות וההגירה של ארצות הברית .

ביוני 2016, חתם מיורקס יחד עם ראש הרשות הלאומית להגנת הסייבר בישראל, בוקי כרמל וכן עם תת-השר להגנת המולדת האמריקאית, סוזאן ספולדינג על מסמך המחזק את המחויבות האמריקאית לשיתוף פעולה עם ישראל בתחום הגנת הסייבר.

במרץ 2017 זוהה מיורקס כאחד מ-500 עורכי הדין המובילים בארצות הברית<ref></ref> וביוני 2017 נבחר מיורקס לשמש כיו"ר מועצת המנהיגות הסייבר של לשכת המסחר של ארצות הברית , החל מיולי 2017<ref></ref>.

ב-13 בפברואר 2024, לאחר מספר ניסיונות כושלים קודמים, אישר בית הנבחרים של ארצות הברית, בהצעה שהתקבלה 214 קולות בעד מול 213 קולות נגד, פתיחת הליך הדחה נגדו. הוא הואשם במשבר בהגירה בגבול בין ארצות הברית למקסיקו. ב-17 באפריל דחה הסנאט ברוב קולות את ההחלטה ועצר את ההליך נגדו.<ref></ref> 

== קישורים חיצוניים ==

== הערות שוליים ==

קטגוריה:עורכי דין יהודים אמריקאים
קטגוריה:מזכירי ביטחון המולדת של ארצות הברית
קטגוריה:בוגרי אוניברסיטת קליפורניה בברקלי
קטגוריה:בוגרי אוניברסיטת לויולה מרימאונט
קטגוריה:יהודים קובנים
קטגוריה:מהגרים מקובה לארצות הברית
קטגוריה:חברי הקבינט של ארצות הברית בממשל ג'ו ביידן
קטגוריה:יהודים חברי הקבינט של ארצות הברית
קטגוריה:וושינגטון די. סי.: אישים
קטגוריה:הוואנה: אישים
קטגוריה:נשיאות ברק אובמה: אישים
קטגוריה:אמריקאים ממוצא יהודי-רומני
קטגוריה:אמריקאים ממוצא יהודי-טורקי
קטגוריה:אמריקאים שנולדו ב-1959
המשחקים הגאים (2026)

המשחקים הגאים (2026), יהיה האירוע העולמי השנים-עשר של תחרויות ספורט רב-ענפיות ואירועי תרבות מגוונים עבור אנשים המזהים עצמם כלהט"ב, אך פתוחה לכל מי שמעוניין להשתתף, שעירו המארחת ותאריכיו טרם נקבעו.

== ארגון המשחקים ==
=== המכרז לבחירת עיר מארחת ===
לאירוח המשחקים הגאים ה-12 הוגשו 8 הצעות מערים שונות ברחבי העולם, כולן העריכו הגעה של למעלה מ-10,000 משתתפים:
{| class=wikitable
|+ בחירת עיר מארחת – תוצאות המכרז 2026
|-
! עיר
! abbr ="country" |מדינה
! תאריכים
! כמות מתחרים
! תקציב
| bgcolor="silver" |סיבוב 1
| bgcolor="silver" |סיבוב 2
|-
| אוקלנד || || 11-18 באפריל || 11,500 || 11.7$ מיליון || נפסלה || —
|-
| בריסביין || || 10-17 באוקטובר || 10,000 || 11.7$ מיליון || נפסלה || —
|-
| גוודלחרה || || לא נקבעו || 10,000 || 5.6$ מיליון || ||
|-
| ולנסיה || || 30 במאי-7 ביוני || 12,000 || 9.3$ מיליון || ||
|-
| טאיפיי || || 19-27 ביוני || 12,000 || 14.9$ מיליון || נפסלה || —
|-
| טורונטו || || 11-18 ביולי || לא הוגדר || לא הוגדר || נפסלה || —
|-
| מינכן || || 8-15 באוגוסט || 10,000 || 9.9$ מיליון || ||
|-
| סן דייגו || קליפורניה, ארצות הברית || 5-12 בספטמבר || 14,000 || 7.8$ מיליון || נפסלה || — 
|}

מבין הערים המציעות הגישו 3 ערים מצפון אמריקה, 2 ערים מאוקיאניה, 2 ערים מאירופה ועיר אחת מאסיה. כוונתה המוצהרת של הפדרציה להרחיב את מעגל המשתתפים במשחקים הגאים על ידי יציאה מאירוח המשחקים על ידי "קבוצת אירופה-אמריקה-אוסטרליה" צפוי להעניק יתרון בבחירה לגוודלחרה, שתהיה העיר הראשונה באמריקה הלטינית שתארח את המשחקים, וטאיפיי, שתהיה העיר האסייתית השנייה לארח את המשחקים, אחרי הונג קונג ב-2022.

ב-1 בפברואר 2021 צומצמו המועמדות ל-3, גוודלחרה, ולנסיה ומינכן. פדרציית המשחקים הגאים צפויה להכריז על העיר המנצחת בוועידה השנתית שצפויה להתקיים בהונג קונג ב-10 בנובמבר 2021.

== הערות שוליים ==

קטגוריה:2026 בספורט
2026
רועי פלג

רועי פלג () הוא ממובילי מחאת הצוללות, ופעיל בולט במחאה נגד בנימין נתניהו.

== ביוגרפיה ==
פלג נולד בקיבוץ גבעת חיים מאוחד לנמרוד, סא"ל במילואים, מפקד יחידת 869 ולאסתר, מזכירה רפואית. לפלג שני אחים גדולים, האחד היה לוחם בסיירת מטכ"ל והשני מפקד צוות ביחידת דובדבן. בילדותו עברה המשפחה למושב גת רימון. הוא למד בבית הספר התיכון ע"ש דוד בן-גוריון בפתח תקווה. פלג סיים קורס קצינים בהצטיינות ושירת ביחידת החילוץ של חיל האוויר 669.

הוא בוגר תואר ראשון לממשל, דיפלומטיה ואסטרטגיה בהתמחות בתקשורת ביטחון וטרור מהמרכז הבינתחומי הרצליה. הוא היה פעיל באגודת הסטודנטים והקים את פרויקט "אהבת הארץ" להיכרות הסטודנטים עם נופיה ואנשיה. במהלך התואר השתתף מטעם קרן קיסריה בתוכנית לפיתוח מנהיגות צעירה בשמו של ארגון "שגרירי רוטשילד".

בשנת 2013 הקים את עמותת "המסלול-לעידוד נוער לשירות צבאי משמעותי" ומשמש שמנכ"ל. העמותה שמה דגש על חינוך לערכים, העצמה פיזית ופיתוח יכולות חוסן מנטלי. במסגרת העמותה התאמנו והוכשרו אלפי צעירים וצעירות. רבים מהם משרתים ביחידות קרביות וכטייסים.

פלג מרצה במכינות צבאיות ובבתי ספר.

==אקטיביזם ==
פלג הוא ממפיקי מרוץ ההתרמה "מרוץ החברים למען חולי מחלת ה-ALS".

פלג ליווה משלחות של נכי צה"ל במיזם – "טיול שחרור". מיזם הגשמת חלום טיול אחרי צבא לחיילים שנפצעו בזמן השירות הצבאי.

בשנת 2012 היה ממקימי "רוכבים למען המאבק" גיוס תרומות לקידום מחקר מחלת הסרטן בישראל, במסגרתו חצה את ארצות הברית באופניים. היה לאחד הבודדים שחצה את ארצות הברית באופניים מרחק של כ-5,000 ק"מ.<ref></ref>

באוגוסט 2022 היה חלק ממארגני צעדת משפחת גולדין להשבת הבנים מעזה.

=== מחאת הצוללות ===
רועי פלג עם מיצג צוללת ורודה ברחבת הכנסת ב-21 באוקטובר 2020
הוא החל את דרכו במחאה על סגירת חופי הים במהלך סגר הקורונה הראשון. לאחר מכן הצטרף למחאת הדגלים השחורים והיה ממארגני הפגנת ההמונים ביום פתיחת משפט נתניהו, אז ראש ממשלת ישראל.

הוא היה ממובילי שיירות המחאה לירושלים והוביל הפגנות ברחבי הארץ. פלג היה מיוזמי צעדת התקווה הראשונה מגשר המיתרים בירושלים לכיוון מעון ראש הממשלה.

הוא הקים ויזם ביחד עם עטר שיינפלד את תנועת המחאה "חקירה עכשיו", הדורשת את פתיחתה של ועדת חקירה ממלכתית בפרשת כלי השייט והצוללות. במסגרת מחאת הצוללות הוביל ויזם עשרות פעולות מחאה לרבות משט צוללות ימי, שיירות רכובות וצעדות עם מייצגי צוללות ענק.

ביולי פונה פלג על ידי עיריית ירושלים ומשטרת ירושלים במסגרת הפינוי נפצע פלג בראשו על ידי פקח עירייה.

==פוליטיקה==
בשנת 2022 הקים את מפלגת אומץ לצד אישים רבים בהם אורלי וילנאי, אמיר שחר, ופרופסור צביקה גרנות. המפלגה לא עברה את אחוז החסימה ולא נכנסה לכנסת.

==חיים אישיים==
פלג גרוש עם שני ילדים. הוא השתתף בתחרות איירון מן. בשנת 2017 השתתף בתחרות האולטרה צ'אלנג בה זכה במקום הראשון.

==קישורים חיצוניים ==

* [https://raceresults.shvoong.co.il/race-result/?q=רועי%20פלג תוצאות רועי פלג], אתר שוונג

==הערות שוליים==

קטגוריה:גבעת חיים מאוחד: אישים
קטגוריה:בוגרי תיכון בן-גוריון (פתח תקווה)
קטגוריה:בוגרי המרכז הבינתחומי הרצליה
קטגוריה:פעילים חברתיים ישראלים
קטגוריה:ישראלים שנולדו ב-1985
ועדת המודיעין של ברית המועצות

ועדת המודיעין של ברית המועצות (ברוסית: Комитет информации) הייתה שמו של גוף ביון החוץ הסובייטי בשנים 1947–1951, שהייתה אחראית על כל תחום הביון, אזרחי וצבאי כאחד.
== היסטוריה ==
הוועדה נוצרה על פי צו של מועצת השרים של ברית המועצות מספר 1789-470ss מיום 30 במאי 1947. בתחילה איגדה הן את המודיעין הפוליטי (שהיה בעבר בסמכות המ.ג.ב.) והן את הצבאי. מאז 1949 המודיעין הצבאי חזר לצבא הוועדה המשיכה לפעול כסוכנות ביון אזרחית הכפופה למשרד החוץ.

ב־2 בנובמבר 1951 הועברה כל עבודת המודיעין לידי המשרד לביטחון המדינה, בו שוחזרה פעילות המנהלת הראשי הראשון. רק שירות דיסאינפורמציה נותר בתחום השיפוט של הוועדה שהתקיימה עד 19 בפברואר 1958 כשבוטלה סופית.

מטה מנגנון הוועדה היה ממוקם ברוסטוקינו בשני בניינים לשעבר של הוועד הפועל של הקומינטרן, בה ישבה המחלקה ליחסים בינלאומיים של הקומינטרן עד לביטולה.

== ראשי הוועדה ==
* ויאצ'סלב מולוטוב (30 במאי 1947—4 במרץ 1949)
* אנדריי וישינסקי (4 במרץ—יוני 1949)
* ולריאן זורין (יוני 1949—6 בפברואר 1952)
לאחר נטילת סמכויות המודיעין, עמדו בראש הוועדה יעקב מאליק ואנדריי גרומיקו.

== קישורים חיצוניים ==
* [http://shieldandsword.mozohin.ru/ki4758/index.htm ועדת המודיעין], באתר shieldandsword.mozohin.ru
קטגוריה:קהילת המודיעין הסובייטית
קטגוריה:ארגוני ביון
בוילו

בוילו הוא משקה מסורתי לחג המולד.

בוילו הוא וריאציה של ליקר ליטאי מסורתי הנקרא "קרופניק ".<ref></ref>

מתכון הבוילו כולל פירות הדר (כגון תפוזים ולימונים), עשבי תיבול ותבלינים (כגון אגוז מוסקט, ציפורן, זרעי כרוויה וזרעי אניס), ומרכיבים אחרים כגון דבש וג'ינג'ר אייל. המרכיב הבסיסי המסורתי בבוילו הוא מונשיין . הבישול מתבצע על כיריים או בסיר לבישול איטי.<ref></ref>

כמו אצל קרופניק, יש הסבורים שיש לו תכונות מרפא להתפרצות מחלות הקשורות לסתיו/חורף כגון הצטננות או שפעת.

== תחרויות ==
ישנן תחרויות רבות של מבחן טעם המתקיימות מדי שנה במדינת פנסילבניה, שם מתחרות מבשלות ביתיות על תואר המתכון האותנטי ביותר. תחרות הבוילו השנתית של פייפנברגר היא בין התחרויות היוקרתיות והאינטנסיביות ביותר. עשרות מתכוני בוילו משפחתיים נשפטים וסדרה של פרמטרים מכריעים מי הזוכה.

== מוצרים מסחריים ==
* בשנת 2016 הוציאו נרות ג'ברוואקי מפראוויל, פנסילבניה, נר מבושם מבוילו.<ref></ref>

== הערות שוליים ==

קטגוריה:מאכלי חג המולד
בריחת יעקב מלבן

יעקב, לאה ורחל בורחים מביתו של לבן ורחל גונבת את ה[[תרפים שלו.]]
בריחת יעקב מלבן היא סיפור מקראי המופיע בפרשת ויצא בספר בראשית, ומתואר ב.

==הסיפור המקראי==
===רקע===
לאחר גנבת הברכות, יעקב ברח מפני עשו לבית דודו - לבן הארמי. הוא רעה את צאנו, נשא את שתי בנותיו רחל ולאה, ונולדו לו אחד עשר בנים ובת. לאחר שרחל ילדה את יוסף, יעקב פונה ללבן ומבקש ממנו רשות לקחת את נשיו ואת ילדיו ולשוב לארצו. לבן מתקשה לוותר על יעקב שבגללו הוא זכה לברכה מאת ה'. הוא מציע לו לקבל שכר על עבודתו, והם מסכמים על שכר שיקבל יעקב לפי סוגי הצאן. למרות שלבן ניסה לרמות את יעקב, יעקב הצליח לגרום לצאן להתרבות כך שרכושו גדל מאוד.

שתי סיבות היו לבריחה: ראשית, יעקב הרגיש שהוא אינו אהוד בבית לבן – הוא שמע שבני לבן מדברים על כך שהוא לקח את כל עושרו של לבן, וראה שלבן כבר "איננו איתו כתמול שלשום". שנית, ה' אמר ליעקב לשוב לארצו ולמולדתו.

===ההכנות לבריחה===
יעקב זימן את רחל ולאה אל השדה, וסיפר להן שהוא מרגיש שהוא חש ביחסן עוין מצד לבן, שלבן לאורך השנים ניסה לרמות אותו אך אלוהי אביו מנע זאת ממנו ועמד לצד יעקב, ושנגלה אליו מלאך בחלום ואמר לו לשוב לארצו ולמולדתו. שתי נשיו גיבו אותו, ואמרו שאין להן חלק ונחלה בבית אביהן, ושיעשה ככל אשר אמר לו ה'.

לפי עדותו של יעקב (מאוחר יותר, בזמן העימות עם לבן), הוא לא יכול היה לקום ולשוב לארץ כנען, כי חשש שלבן לא ייתן לו לקחת את בנותיו. ולכן המתין לשעת כושר.

===הבריחה והמרדף===
כאשר לבן הלך לגזוז את צאנו, במרחק שלושה ימי הליכה, קם יעקב והעלה את נשיו, בניו ורכושו על גמלים, וברח לכיוון ארץ כנען. במהלך הבריחה רחל הלכה וגנבה את התרפים (האלילים) של לבן אביה. ביום השלישי לבריחה נודע ללבן שיעקב ברח, והוא אסף את אחיו ובניו ויצא למרדף. ביום השביעי לבריחת יעקב הוא השיג אותו בהר הגלעד והתכוון לפגוע בו, אך בלילה שלפני המפגש נגלה אליו אלוהים בחלום ואסר עליו לדבר עם יעקב מטוב ועד רע.

למחרת הגיע לבן למחנהו של יעקב, התעמת עם יעקב על בריחתו, טען שאם יעקב היה אומר לו שברצונו ללכת היה משלח אותו בשמחה, ודרש לדעת איפה התרפים שלו. יעקב הסביר שברח כיוון שחשש שלבן יגזול ממנו את בנותיו, ושהוא אינו יודע היכן התרפים. לבן חיפש אותם בכל האוהלים, אך לא מצא אותם כיוון שרחל החביאה אותם בכר שישבה עליו.

לאחר מכן כרתו לבן ויעקב ברית. כסמל לברית הם מקימים גלעד, יעקב מכין זבח והם אוכלים ביחד. לבן שב לארצו ויעקב המשיך במסע לעבר בית אביו.

===תאריכים===
לפי ספר היובלים התרחשו אירועים אלה בשנת 2,135 לבריאת העולם: יעקב ברח ב-21 בחודש הראשון, שהוא היום האחרון של חג המצות. ב-13 בחודש השלישי הגיע לבן להר הגלעד, למחרת דיברו ביניהם, ולמחרתו כרתו ברית ב-15 בחודש השלישי, שהוא תאריך חג השבועות בלוח השנה במגילות קומראן.

==הערות שוליים==

קטגוריה:סיפורי ספר בראשית
קטגוריה:פרשת ויצא
היינריך פון ציגל

היינריך יוהאן פון ציגל (בגרמנית: Heinrich Johann von Zügel; 22 באוקטובר 1850 – 30 בינואר 1941) היה צייר גרמני שהתמחה בתמונות של חיות משק וחיות בית.<ref></ref>

== ביוגרפיה ==
החל משנת 1867, ציגל היה סטודנט בבית הספר לאמנות בשטוטגרט אצל ברנהרד פון נהר והיינריך פון רוסטיג, שם למד ציור בעלי חיים וז'אנר. שנתיים לאחר מכן עבר לאקדמיה לאמנות יפה במינכן, אך לא קיבל השראה משיטות ההוראה של קרל פון פילוטי והחליט לעבוד באופן עצמאי. לאחר מכן בילה זמן מה בווינה ולבסוף התיישב במינכן.

בראשית שנות השמונים של המאה ה-19 הוא נמשך אל הנוף הכפרי במחוז דכאו והחל לצייר בחיק הטבע והציב את דמויותיו בסביבה נוף רחבה יותר. נסיעות שערך לאורך קו החוף ההולנדי והבלגי בראשית שנות ה-90 של המאה ה-19 הגבירו את משיכתו לאימפרסיוניזם, בו נתקל בתערוכות בפריז.<ref></ref> מאותה נקודה ואילך, השתקפויות אטמוספיריות ומשחק האור והצל היו הדאגות העיקריים שלו, בעוד הפרטים היו זניחים. הסגנון הביא אותו להיות אחד החברים המייסדים של הזצסיון במינכן.

הוא השקיע למעלה מארבעים שנה בנושא שכינה "עבודה כבדה" (בעיקר ציורי סוסים וחריש שוורים) והפיק מעל 24 בדים, שנותנים תמונה מפורטת על התפתחותו האמנותית. הוא המשיך לצייר בסגנון קליל ואימפרסיוניסטי עד גיל שמונים.

בשנת 1895 הוא הפך לפרופסור באקדמיה לאמנות יפה במינכן, תפקיד אותו החזיק עד פרישתו בשנת 1922.

== מורשת ==
בוורט אם ריין ישנה גלריית זיכרון המוקדשת ליצירותיו בבית העירייה הישן.

הוא בילה שם הרבה בקיץ, בחופשה או עם תלמידיו. העיר נהנתה מאוד משכר הדוגמנים ומהשכירות ששילם כדי להשתמש בבעלי החיים שלהם, וכן מהכסף שתלמידיו הוציאו על אוכל ולינה. עבודותיו מוצגות גם בגלריה הלאומית בברלין.

== גלריה ==
<gallery mode="packed" heights="180">
Zügel Through the forest.JPG|דרך היער
H-v-zuegel-schafe1897.jpg|כבשים
H-v-zuegel-hirtin-um1920.jpg|רועה
Heinrich von Zügel Cows in a field 1910.jpg|פרות בשדה
Heinrich von Zügel - Torfstecher mit Ochsengespann.jpg|כריית כבול
</gallery>

==קישורים חיצוניים==

== הערות שוליים ==

קטגוריה:ציירים גרמנים
קטגוריה:גרמנים שנולדו ב-1850
קטגוריה:גרמנים שנפטרו ב-1941
קופי פסטה

קופי פסטה (מאנגלית: Copypasta, הלחם בסיסים של המילים "copy"+"paste") הוא טקסט המועתק ומודבק ברחבי האינטרנט על ידי אנשים דרך פורומים מקוונים ואתרי רשת חברתית, אשר מהווה מקרה פרטי של שיטפוסטינג.<ref name="Techopedia2"></ref>

== היסטוריה ==
המילה "Copypasta" שימשה לראשונה בקבוצות דיון בשנת 2006, נוספה למילון Urban ב־20 באפריל 2006, ולאנציקלופדיה Dramatica, ויקי תרבות אינטרנט סאטירית, בספטמבר 2006.

לפי Google Trends, המילה "Copypasta" שימשה לראשונה בסביבות אפריל 2006.<ref></ref>

== ראו גם==
* קריפיפסטה

== הערות שוליים ==

קטגוריה:תופעות אינטרנט
יחסי אקוודור–גרמניה

קנצלרית גרמניה [[אנגלה מרקל במסיבת עיתונאים משותפת עם נשיא אקוודור רפאל קוראה בברלין, 2013]]
יחסי אקוודור–גרמניה הם היחסים הנוכחיים וההיסטוריים בין אקוודור לגרמניה.

== סקירה כללית ==
היחסים המדיניים בין אקוודור וגרמניה כוננו ב-4 ביולי 1952. הנושאים החשובים ביותר ביחסים הדו-צדדיים הם סחר והשקעות, שיתוף פעולה בפיתוח, מדיניות סביבתית והמערכת הכפולה של הכשרה מקצועית.

ביקורו של נשיא גרמניה פרנק ולטר שטיינמאייר בפברואר 2019 הצליח לבנות מחדש את שיתוף הפעולה לפיתוח, אשר בוטל זמנית, בספטמבר 2017, ושימש להעצמת היחסים הדו-צדדיים.

הקרנות הפוליטיות הגרמניות, פרידריך-אברט-סטיפטונג, קרן הנס זיידל וקרן רוזה לוקסמבורג מחזיקות כיום משרדים באקוודור.

== יחסים כלכליים ==
בתוך האיחוד האירופי, גרמניה היא אחת השותפות החשובות ביותר באקוודור. היצוא הגרמני לאקוודור בשנת 2019 הסתכם ב-494 מיליון דולר, והייבוא מאקוודור הסתכם ב-598 מיליון דולר.

מאז 1977, בקיטו קיימת לשכת התעשייה והמסחר הגרמנית-אקוודורית. בנוסף לשגרירותה, אקוודור מחזיקה מכון לקידום יצוא והשקעות (PRO ECUADOR) בגרמניה וכן קונסוליה כללית בהמבורג מאז 1993. הסכם הסחר הרב-צדדי בין אקוודור לאיחוד האירופי, שנכנס לתוקף ב-1 בינואר 2017, נתן ליחסים הכלכליים תאוצה ניכרת.

גרמניה היא אחת התורמות הגדולות של אקוודור לשיתופי פעולה בפיתוח. המשא ומתן הבין-ממשלתי האחרון על שיתוף פעולה בפיתוח נערך כמעט ביולי 2020. תחומי העדיפות של שיתוף הפעולה הגרמני-אקוודורי הם הגנה על איכות הסביבה / משאבי טבע, שלום ולכידות חברתית, אקלים ואנרגיה ופיתוח עירוני בר קיימא.

== יחסי תרבות ==
המתווכים העיקריים בחילופי תרבות בין גרמניה לאקוודור הם הומבולדט-Gesellschaft / גתה-צנטרום בקיטו, מרכז התרבות הגרמני-אקוודורי בגואיאקיל ובתי הספר הגרמניים בקיטו, גואיאקיל וקואנקה.

== שיתוף פעולה בחינוך ==
שיתוף פעולה ברמת האוניברסיטה מקודם בעיקר באמצעות מלגות מחקר לטווח קצר, שירות חילופי האקדמיה הגרמני מלגות ותוכניות חילופי מרצים. דויטשה פורשונגסגמיינשאפט (קרן המחקר הגרמנית, DFG) עורכת פרויקט מחקר של יערות הגשם ההרריים במחוזות זמורה, צ'ינצ'יפה ולויה; שלוש אוניברסיטאות אקוודוריות ושמונה אוניברסיטאות גרמניות מעורבות כעת בפרויקט.

== נציגויות דיפלומטיות ==
* אקוודור מחזיקה בגרמניה שגרירות בברלין וקונסוליית כבוד בהמבורג.
* גרמניה מחזיקה באקוודור שגרירות בקיטו וקונסוליה בגואיאקיל.

== קישורים חיצוניים ==

* [https://www.auswaertiges-amt.de/en/aussenpolitik/ecuador/234192 יחסי אקוודור–גרמניה], באתר משרד החוץ הגרמני

== הערות שוליים ==
ולדיקה קובצ'ביץ'

ולדיקה קובצ'ביץ (בסרבית: Vladica Kovačević; 7 בינואר 1940 – 28 ביולי 2016) היה כדורגלן ומאמן יוגוסלבי, ששיחק בעמדת החלוץ.

==ביוגרפיה==

קובצ'ביץ' נולד ב-7 בינואר 1940 בממלכת יוגוסלביה. בגיל 15 עבר לגור בבירה בלגרד והצטרף למחלקת הנוער של פרטיזן. מאוחר יותר ב-1958 עבר לקבוצת הבוגרים ועשה את הופעת הבכורה שלו בניצחון הביתי 1–2 על רייקה בליגה. במשך ה-8 עונות הבאות קובצ'ביץ' עזר לפרטיזן לזכות בארבעה תוארי ליגה והיה חלק מהקבוצה שהגיעה עד לגמר גביע אירופה לאלופות בעונת 1965/66, שבו היא הפסידה לריאל מדריד. שנתיים קודם לכן היה למלך שערי המפעל עם 7 שערים בצוותא לסנדרו מאצולה ופרנץ פושקש.

בשנת 1966 עבר קובצ'ביץ' לשחק בנאנט שמצרפת למשך עונה אחת ואז חזר שוב לקדנציה שנייה בפרטיזן. בסוף 1969 חזר לצרפת לשחק באנז'ה ופרש מכדורגל ב-1972.

במדי נבחרת יוגוסלביה קובצ'ביץ' היה שותף בהגעתה למקום הרביעי במונדיאל 1962. שערו הראשון הגיעה בניצחון 1–3 נגד לוקסמבורג במוקדמות מונדיאל 1966. בסך הכל ערך 13 הופעות וכבש 2 שערים בין השנים 1960–1965.

==תארים==
;פרטיזן בלגרד
*אליפות יוגוסלביה (4): 1960/61, 1961/62, 1962/63, 1964/65
*סגנית גביע אירופה לאלופות: 1965/66
;אישיים
*מלך השערים בגביע אירופה לאלופות: 1963/64

== קישורים חיצוניים ==

קטגוריה:כדורגלני נבחרת יוגוסלביה
קטגוריה:כדורגלני פרטיזן בלגרד
קטגוריה:ילידי 1940
קטגוריה:נפטרים ב-2016
עמותת דולפין

עמותת דולפין היא ארגון יוצאי שייטת הצוללות, שמגדיר את המטרות הבאות: שמירת קשר בין כל הצוללנים לדורותיהם, עזרה הדדית בין הצוללנים, פרסום המורשת והנצחה.

==פעילויות==

===תיעוד מורשת הצוללות===
פורסמו שני ספרים שמתעדים את הקמת שייטת הצוללות ואת מורשת השייטת.

הספר הראשון, "רד וצלול", הוכן על ידי משה אימבר, בפיקוחו של זאב אלמוג ז"ל, ומהדורה שנייה נמצאת בהכנה.

הספר השני, "כלי שיט ישראליים במימד הרביעי", הוכן על ידי יורם בר-ים ופורסם עד היום בשתי מהדורות.

=== הצוללת דקר===

העמותה עוסקת בהנצחת הדקר וסיוע למשפחות הנספים.

==== המשט לזכר הצוללת דקר ====
החל משנת 2000 מארגנת העמותה משט לזכר הצוללת דקר בכל שנה, בשיתוף שייטת הצוללות, האגודות הימיות ובית ספר לקציני ים בעכו. המשט נערך בסמוך למועד מציאת הצוללת לזכר לוחמיה של הצוללת דקר.

===סיוע לחברי העמותה===
קבוצות משותפות במספר רשתות חברתיות שמטרתן לסייע זה לזה במציאת עבודה.

קיום מנגנון של פגישות networking לשיתוף פעולה בין צוללנים.

קיום מנגנון של coaching לסיוע לצוללן מתלבט.

===סיוע למשרתים בסדיר===
ארגון סדנת משתחררים בן שבוע ימים אשר מתקיים לקראת שחרור כל מחזור צוללן, בו נותנים למשתחרר כלים שיסייעו לו "נחיתה רכה" בחזרתו לעולם האזרחי. הנושאים העיקריים בסדנה מטפלים בהבדלים בין העולם הצבאי לעולם האזרחי, ניהול כלכלי נכון, התארגנות ומציאת מקום עבודה, למעוניינים - בחירת מקצוע אקדמאי, הכנה ללימודים אקדמאיים והתארגנות לטיול החופשה הגדול.
===השקעה בחברה הישראלית===
מקדמת פרויקטי חינוך התורמים לתודעת המרחב הימי וחשיפת השירות בצוללות בקרב הנוער בישראל.
תחרות "אדם וים"

==נוהלי העמותה==
עמותה רשומה מס. 580123347 כתובת רשמית: רח' שטמפפר, 17, נתניה, 4240230 מען למכתבים: ת"ד 2422, קריית מוצקין, ישראל.

העמותה מופעלת על ידי מתנדבים מתוך חברי העמותה.

==יו"ר ועד העמותה==
כיושבי ראש הוועד שירתו במשך השנים, מפקדי שייטת הצוללות כלהלן:
{|border="1" align="center" class="wikitable mw-collapsible mw-collapsed"| יושבי ראש עמותת דולפין
|+
|-
| תקופת התפקיד||תאר, דרגה ושם|| פעילות מיוחדת||תמונה
|-
|1988עד 1995||סא"ל זאב אלמוג (אברוצקי)|| הקמה |-
| 1996||תא"ל הדר קמחי||ניסיון לאיחוד בעמותת חיל הים שלא צלח||שמאל
|-
|1996 עד 2008||אל"ם מיקי קיסרי|| |-
|2015-2008 ||אל"ם אייל בן ציון|| |-
|2018-2015 ||אל"ם עודד גור לביא|| |-
| 2019-2018 ||אל"ם מיכאל קיסרי|| |-
| 2019 - נוכחי||אל"ם אייל בן ציון|| |-
|}

==לקריאה נוספת==
* משה אימבר ושמחה בינות, רד וצלול סיפורה של שייטת הצוללות, עמותת דולפין 1994, מהדורה מעודכנת בהכנה.
* יורם בר-ים, כלי שיט ישראלים בממד הרביעי תולדות התפתחות כוח הצוללות בחיל הים הישראלי, עמותת דולפין, 2009, מהדורה שנייה 2015.
==קישורים חיצוניים==
* 
* 
* [https://www.israeltoremet.org//amuta/580123347 תרומה לעמותת דולפין] באתר ישראל תורמת.
* [https://next.obudget.org/i/org/association/580123347 נתוני תקציב עמותת דולפין]
* [http://www.submarines.dotan.net/sail/index.htm שיוט לזכר הצוללת דקר 1 ביוני 2001] באתר דותן.
* אייל בן ציון, [https://www.youtube.com/watch?v=QcwL84zPzpU עצרת שייטת הצוללות], יוטיוב, 2002.
* יובל ארד, [https://www.israelhayom.co.il/opinion/493181?utm_source=WhatsApp&utm_medium=share&utm_campaign=IHNewApp אל תטביעו את יוקרת הצוללות], ישראל היום, 26 ביולי 2017
* דריה לוסטיגר, [http://navy.idf.il/Article/4978 משפחה גם מחוץ לצוללת], אתר חיל הים, יוני 2020.

קטגוריה:חיל הים הישראלי
דולפין
קריודרקון

קריודרקון (שם מדעי: Cryodrakon; מילולית: "דרקון קר") הוא סוג של פטרוזאור טורף גדול שהשתייך למשפחת האזדרקיים וחי באמריקה הצפונית בסוף הקרטיקון לפני 76.5 מיליון שנה מזמננו. הוא התגלה בפארק הפרובינציאלי דינוזאור שבאלברטה, קנדה ותואר למדע ב-2019 בידי דייוויד ויליאם אליוט הון, מייקל חביב ופרנסואה תריין. בסוג נכלל מין בודד - Cryodrakon boreas, שמשמעו "רוח צפונית" - על שם בוריאס, אל הרוח של המיתולוגיה היוונית. החוקר חביב רצה לתת למין את השם C. viserion, על שם דרקון הקרח "ויסריון" ממשחקי הכס, אך ההצעה לא התקבלה.

הקריודרקון היה קרוב של הקוואצלקואטלוס והיה בעל מוטת כנפיים רחבה של בין 10 ל-13 מטרים, כך שהיה אחד מגדולי הפטרוזאורים ומהגדולים שבאלה של קנדה. ייתכן שהוא חלק את מחייתו עם קרובו הגדול יותר שהיה גדול הפטרוזאורים מעולם. הוא היה גבוה כמו ג'ירף בעל מקור ארוך כשל מרבו אפריקני וכנראה היה טורף גדול או אוכל נבלות מרשים. עם זאת מרבית הממצאים היו חלקיים וכללו בעיקר שרידי שוקיים, עצמות רוע וחוליית צוואר ארוכה באורך 10 מילימטרים.

==קישורים חיצוניים==

קטגוריה:בעלי חיים שתוארו ב-2019
קטגוריה:אז'דרכיים
קטגוריה:פטרוזאורים שחיו בקרטיקון עליון באמריקה הצפונית
קטגוריה:מאובני טקסונים שתוארו ב-2019
קראטה קיד (סדרת טלוויזיה)

קראטה קיד (באנגלית: The Karate Kid) היא סדרת הנפשה אמריקאית, שמבוססת על זיכיון בעל אותו שם, אשר שודרה במקור ברשת NBC בין ספטמבר לדצמבר 1989.

הסדרה שודרה במקביל לסרט השלישי בזיכיון, "קראטה קיד 3", כאשר היא מלווה את גיבורי הסרטים, דניאל לרוסו ומר מיאגי (בדיבוב ג'ואי דדיו ורוברט איטו בהתאמה) בתוספת דמות חדשה - טאקי טמוראי (בדיבוב ג'סיקה קאוויה).

במקור הסדרה הייתה אמורה לכלול 86 פרקים שיתפרסו במספר עונות, אך לבסוף הוחלט לבטל אותה לאחר עונה אחת בעלת 13 פרקים באורך 23 דקות. הסדרה הייתה זמינה באייטונס ובשירות נטפליקס עד 2018.

==עלילת הסדרה==
בסדרה זו דניאל לרוסו ומר מיאגי מגיעים לאוקינאווה, האזור בו גדל מיאגי ואליו חזרו שניהם בסרט השני בזיכיון. בסדרה הם מנסים להחזיר מקדש בודהיסטי קסום שנגנב מאוקינאווה ולאורך הסדרה עוברים במקומות רבים ונלחמים בנבלים שגנבו אתרים מהמקדש.

==מדבבים ודמויות==
* ג'ואי דדיו – דניאל לרוסו
* רוברט איטו – מר מיאגי
* ג'סיקה קאוויה – טאקי טמוראי

==קישורים חיצוניים==

קטגוריה:קראטה קיד
קטגוריה:סדרות פעולה אמריקאיות
קטגוריה:סבן אנטרטיינמנט: תוכניות וסדרות
בארונס (עיתון)

בארונס (באנגלית: Barron's) הוא מגזין/עיתון אמריקאי שבועי המוצא לאור על ידי חברת דאו ג'ונס, מחלקה ב-News Corp.

העיתון נוסד בשנת 1921 על ידי קלרנס בארון<ref name=Clarence.NYT></ref>, כהוצאה אחות של הוול סטריט ג'ורנל<ref></ref>, המסקרת מידע פיננסי בארצות הברית, התפתחות שווקים וסטטיסטיקה בתחום. כל גיליון המוצא על ידי בארונס מספק סיכום של פעילות השווקים בשבוע היוצא, כמו גם חדשות, ותחזית לשבוע הנכנס.

==תכונות העיתון==
העיתון כולל תכונות מיוחדות כדלהלן:
* שבוע השוק – סיקור של פעילות השווקים בשבוע היוצא<ref>Google Scholar: </ref><ref></ref>.
* השולחן העגול של בארון – הודעות של משקיעים ידועים כגון ביל גרוס, מאריו גאבלי, אבי ג'וזף כהן, פליקס זולוף ומארק פבר<ref>Google Scholar: </ref><ref></ref>.
* דירוג הברוקרים הטובים ביותר – דירוג של החברות המספקות שירותי ברוקראז'. קריטריוני הדירוג כוללים טכנולוגיית סחר, ניסיון, שמישות, ניידות, מגוון היצעים, שירותי מחקר, ניתוח תיקי דוחות, שירות לקוחות והשכלת שירות זה, ועלויות השירות<ref></ref>.
* יועצים פיננסיים מובילים – היועצים הפיננסים הטובים בארצות הברית<ref></ref><ref></ref>.

==היסטוריה==
המגזין נוסד על ידי חברת דאו ג'ונס ב-1921<ref></ref>, ונקרא על שם קלרנס בארון, דמות שהשפיעה על הדאו ג'ונס וממייסדי העיתונות הפיננסית המודרנית. חברת דאו ג'ונס מוציאה לאור בנוסף גם את הוול סטריט ג'ורנל.

בשנת 1990 העיתון החל להיות מודפס באופן חלקי בצבע, ובשנת 1996 הודפס בצבע מלא. ב-7 במרץ 1994 הוצגה גרסה דו-חלקית של העיתון.

אתר העיתון, Barrons.com<ref></ref><ref></ref>, הושק ב-1996 כחלק מאתר WSJ.com.

בראשית 2006 הושק העיתון כמוצר עצמאי<ref>January 2006</ref>, חודשים אחדים לאחר כנס היועצים הפיננסיים הראשון שקיים העיתון<ref>2005: </ref>.

ב-2008, רכש העיתון את הארגון Winner's<ref></ref>. ב-2009, בארונס השיק את "פנטה" (Penta) כמדור חדש. המדור מכוון לקהל יעד של אנשים עם נכסים בשווי של 5 מיליון דולר לפחות, עם ייעוץ פיננסי<ref></ref><ref></ref>.

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ארצות הברית: עיתונים
קטגוריה:שבועונים
קטגוריה:עיתונים באנגלית
יחסי אקוודור – הממלכה המאוחדת

יחסי אקוודור–הממלכה המאוחדת הם היחסים הנוכחיים וההיסטוריים בין אקוודור לבין הממלכה המאוחדת.

== היסטוריה ==
יחסים בין בריטניה לאקוודור נחשבו באופן מסורתי כ"חלשים אך לבביים", במיוחד לפני בחירתו של רפאל קוראה. צ'ארלס, נסיך ויילס וקמילה, דוכסית קורנוול ביקרו באקוודור ב-2009, כחלק מסיור לרגל חגיגות המאתיים לצ'ארלס דרווין. הנשיא קוראה ביקר באותה שנה בלונדון, ודיבר בבית הספר לכלכלה בלונדון על השינויים שעשתה ממשלתו.

ב-19 ביוני 2012 הסתגר ג'וליאן אסאנג' בשגרירות אקוודור בבריטניה. באוגוסט 2012, לאחר שגורמי ממשל בריטיים איימו לפרוץ למתחם השגרירות כדי לתפסו, הודיעה אקוודור כי היא מעניקה לו מקלט מדיני. הענקת המקלט מנעה ממשטרת בריטניה לעצור את אסאנג' כל עוד שהה במתחם השגרירות. אסאנג' נאם לציבור ולאמצעי תקשורת ממרפסת השגרירות, וקרא לנשיא ארצות הברית ברק אובמה להפסיק את ציד המכשפות נגד ויקיליקס. מחלקת המשפטים של ארצות הברית אכן פתחה בהליכים פליליים נגד אסאנג' בשל הדלפות "ויקיליקס". ב-11 באפריל 2019, ממשלו של לנין מורנו, נשיא אקוודור מאז 2017, סירב להמשיך לספק לאסאנג' מקלט, והוא נעצר על ידי משטרת בריטניה בשגרירות.

== נציגויות דיפלומטיות ==
* אקוודור מחזיקה בבריטניה שגרירות בלונדון.
* בריטניה מחזיקה באקוודור שגרירות בקיטו וקונסוליה כללית בגואיאקיל.

==קישורים חיצוניים==

== הערות שוליים ==
Hallelujah (שיר של קארי אנדרווד וג'ון לג'נד)

Hallelujah (בעברית: הללויה) הוא סינגל שהוקלט על ידי הזמרת-יוצרת האמריקאית קארי אנדרווד, בשיתוף עם הזמר-יוצר ג'ון לג'נד, מתוך אלבום חג המולד שלה, My Gift.<ref name=":0"></ref> השיר יצא לאור ב-13 בנובמבר 2020, על ידי חברת התקליטים קפיטול רקורדס נאשוויל, כסינגל הראשון והפותח מתוך האלבום.<ref name=":0" />

השיר הגיע למקום הראשון במצעד שירי החג הדיגיטליים.<ref></ref>

== רקע וכתיבה ==
השיר נכתב על ידי ג'ון סטפנס וטובי גד, והופק על ידי גרג וולס, שהפיק את שאר שירי האלבום.<ref name=":0" /> השיר נשלח לאנדרווד זמן מה לאחר שכבר עבדה על האלבום.<ref></ref>

היא הצהירה ואמרה כי: "בזמן שהשיר הזה הגיע אליי, כבר הייתי בשיא ההכנות של האלבום, ולבסוף החלטתי לצרף גם אותו".

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-600 אלף השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-21 בנובמבר 2020 בשידור חי.<ref name=":1"></ref> בתחילת הקליפ, ניתן לראות את לג'נד כשהוא נכנס למבנה מסוים ולאחר מכן מתיישב ליד פסנתר. בהמשך, מצטרפת אליו אנדרווד והשניים מתחילים לשיר יחדיו את השיר, תוך שבחוץ יורד שלג.<ref name=":1" />

נכון לנובמבר 2020, מונה הצפיות של הקליפ עומד על למעלה מ-1.5 מיליון צפיות.<ref name=":1" />

== מיקומי שיא ==

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!<abbr>מקור</abbr>
|-
!עולם
|13 בנובמבר 2020
|הזרמת מוזיקה • הורדה דיגיטלית
|קפיטול נאשוויל
|<ref name=":0" />
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי קארי אנדרווד
קטגוריה:שירים באנגלית
קטגוריה:שירים שנכתבו על ידי טובי גד
קטגוריה:שירי חג המולד
קטגוריה:סינגלים בהוצאת קפיטול רקורדס נאשוויל
אלפרד רוסנר

אלפרד רוסנר (בגרמנית: Alfred Roßner; 17 בדצמבר 1906, אלסניץ שבפוגטלנד, סקסוניה (Oelsnitz/Vogtl.) – 18 בדצמבר 1943, סוסנוביץ, פולין) היה תעשיין גרמני וחסיד אומות העולם, שהציל יהודים רבים מגירוש ומרצח בפולין, שהייתה כבושה בידי גרמניה הנאצית בתקופת מלחמת העולם השנייה.

==ביוגרפיה==
רוסנר גדל בפאלקנשטיין (Falkenstein) שבאזור פוגטלנד  בחבל סקסוניה שבגרמניה. עקב בריאותו הלקויה שוחרר מחובת גיוס לוורמכט. הוא היה סוחר טקסטיל בעיסוקו. ב-1940 הגיע לבנדין שבפולין הכבושה בידי גרמניה, בדרום אותו חלק בפולין שסופח לגרמניה ("ורתגאו"), ושם הועסק כנאמן על רכוש יהודי שהוחרם.

===מעשה ההצלה===
במתפרות שעליהן היה רוסנר מופקד הועסקו כ-8,000 יהודים. תוצרתן של המתפרות נחשבה חיונית למשק המלחמה הגרמני. על כן קיבלו מועסקיו של רוסנר תעודות זיהוי ייחודיות, שבמידה מסוימת הגנו על נושאיהן מפני גירוש למחנות ההשמדה. גם קרוביהם של נושאי התעודות היו מוגנים באותה מידה. רוסנר עשה ככל שביכולתו כדי להגן על היהודים שבתחום אחריותו מפני רצח או גירוש להשמדה. אין נתונים מדויקים לגבי מספר היהודים שהציל. בקיץ 1943 חוסל גטו בנדין. הגסטפו גילה על פעולותיו של רוסנר והוא נעצר, נכלא בבית הכלא בסוסנוביץ ושם נרצח בסוף 1943 או בתחילת 1944.

==הנצחה==
ב-1995 פנו ניצולים שהציל רוסנר אל יד ושם ולאחר הליך המחקר הוכר רוסנר כחסיד אומות העולם. בשנת 2010 הוצבה מצבת זיכרון לרוסנר בבית הקברות בפלקנשטיין.

==קישורים חיצוניים==
* [https://www.yadvashem.org/righteous/stories/rossner.html על רוסנר], באתר יד ושם 
* [https://www.yadvashem.org/righteous/resources/the-german-righteous-among-the-nations.html מאמר ובו מידע על רוסנר], באתר יד ושם 

==הערות שוליים==

קטגוריה:תעשיינים גרמנים
קטגוריה:גרמנים חסידי אומות העולם
קטגוריה:חסידי אומות העולם שנרצחו
קטגוריה:מצילים בשואה: פולין
קטגוריה:גרמנים שנולדו ב-1906
קטגוריה:גרמנים שנפטרו ב-1943
Echoes in Rain

"Echoes in Rain" (בעברית: "הדים בגשם") הוא סינגל שהוקלט על ידי הזמרת-יוצרת האירית אניה, מתוך אלבום האולפן השמיני שלה, Dark Sky Island.<ref name=":0"></ref><ref name="billboard.com"></ref> השיר יצא לאור ב-9 באוקטובר 2015, על ידי חברת התקליטים האחים וורנר, כסינגל המוביל והיחיד מתוך האלבום.<ref name=":0" />

השיר הגיע למקום השישי במצעד השירים שבפלנדריה.<ref></ref>

== רקע וכתיבה ==
השיר נכתב על ידי אניה ורומא ראיין והופק על ידי ניקי ראיין.<ref></ref> השיר תואר כשיר אופטימי, בעקבות השימוש באוסטינטו, פיציקטו וכלי מיתר. הוא הושווה לסינגל הפריצה שלה, "Orinoco Flow". מילות השיר מתארות מסע בחזרה לבית, תוך שהן מתארות את המסע בפרקי זמן שונים כמו יום ולילה.<ref></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-40 מיליון השמעות.<ref></ref>

== וידאו קליפ ==
הווידאו קליפ הרשמי של השיר פורסם ב-20 בנובמבר 2015, ביום בו יצא האלבום Dark Sky Island, עצמו. הוא מציג את אניה, כשהיא מבצעת את השיר ביחד עם תזמורת כלי המיתר Wired Strings ומקהלה נשית, בבית הספר הארו בלונדון. בקליפ מוצג גלובוס, שממחיש את הקונספט שלו.<ref name=":1"></ref><ref name=":2"></ref>

נכון לאוקטובר 2020, מונה הצפיות של הקליפ עומד על למעלה מ-6.2 מיליון צפיות.<ref name=":1" /><ref name=":2" /> קליפ המילים צבר למעלה מ-21 מיליון צפיות.<ref></ref>

== מיקומי שיא ==

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!<abbr>מקור</abbr>
|-
!כלל העולם
|9 באוקטובר 2015
|הזרמת מוזיקה • הורדה דיגיטלית
| rowspan="2" |איגל • האחים וורנר
|style="text-align:center;"|<ref name="billboard.com"/>
|-
!איטליה
|13 בנובמבר 2015
|רדיו להיטים עכשוויים
|style="text-align:center;"|<ref></ref>
|}

== קישורים חיצוניים ==

== הערות שוליים ==

קטגוריה:שירי 2015
קטגוריה:סינגלים מ-2015
קטגוריה:שירי אניה
קטגוריה:שירים באנגלית
קטגוריה:שירים שנכתבו על ידי אניה
קטגוריה:שירים שנכתבו על ידי רומא ראיין
קטגוריה:שירים שהולחנו על ידי אניה
קטגוריה:שירים שהופקו על ידי ניקי ראיין
קטגוריה:שירים על גשם
קטגוריה:שירי העידן החדש
קטגוריה:סינגלים בהוצאת וורנר רקורדס
יונגפרנזה

יונגפרנזה (בגרמנית: Jungfernsee, מילולית "אגם הבתולה") הוא אגם רדוד בעמק קרחוני בין פוטסדאם, בירת מדינת ברנדנבורג לברלין בירת גרמניה. כיום זורם דרכו הנהר האפל, ולכן הוא שייך למערכת המים ברלין-פוטסדאמר האפל (Berlin-Potsdamer Havelgewässern). עומקו המקסימלי 4 מטרים, והוא משתרע לאורך 3.52 קילומטרים מדרום-מזרח (גשר גליניקה) לצפון-מערב (Großes Horn), ובכך שוכן בכיוון הזרימה הטבעי של ההאפל בשרשרת האגמים שלו. החלק הגדול ביותר של פני המים שלו שייך לעיר פוטסדאם. רק משולש קטן מול הגדה הדרומית-מזרחית שלו שייך לברלין.

יונגפרנזה מוגדר כנתיב מים פדרלי (Bundeswasserstraße), קטע של נתיב המים התחתון של ההאפל.

השם "יונגפרנזה" ("אגם הבתולה") מתייחס למנזר הבנדיקטיני שפנדאו, שהיה הבעלים של האגם.

ב-1999 נוספה הגדה הדרומית של האגם למכלול התרבותי "הארמונות והגנים בפוטסדאם-ברלין" שהוכרז כאתר מורשת עולמית על ידי אונסק"ו בשנת 1990, והורחב בשנים 1992 ו-1999.

==תיאור==
ההיצרות הקלה בין רייסטררהורן (Riesterhorn) על הגדה הצפונית לקוואפהנהורן (Quappenhorn) על הגדה הדרומית מחלקת את האגם לחלק דרום-מזרחי מעט מעגלי ולחלק צפון-מערבי צר וארוך. הרוחב הגדול ביותר בחלק הדרום-מזרחי הוא 1.45 קילומטר, בחלקו הצפון מערבי הרוחב הוא מקסימום 490 מטר. הנקודה הצרה ביותר היא 180 מטר, הרוחב בין קוואפהנהורן לריסטרהורן הוא 270 מטר. יער המלך, אזור ציד פרוסי לשעבר, גובל כמעט לחלוטין בגדה הצפונית המכוסה קנים. יש רק כמה מקומות שיש בהם חופי רחצה אליהן ניתן להגיע ברגל או באופניים. על רייסטררהורן, קו החוף העובר צפונית-מערבית-דרום-מזרחית עד לנקודה זו מתעקל תחילה צפונה-מזרחה ואז מזרחה. הקצה הדרומי של נמצא במרחק של 390 מטרים בלבד מכאן. בצפון-מזרח יונגפרנזה שוכנת כנסיית הגואל ישירות על הגדה הצפונית. הגדה התלולה ממול, המתנשאת לגובה 20 מטר מעל פני המים, גם היא מיוערת. בחלק זה ממוקמים שמורת הציפורים "וסטליכר דיפלר פורסט" של האיחוד האירופי (EU-Vogelschutzgebiet Westlicher Düppeler Forst) ופארק קליין-גליניקה המשתרע בכיוון דרום-מערב עד גשר גליניקה, המשתרע מעל מוצא מי האגם.

הגבול בין מדינת ברנדנבורג לברלין עובר בחלק הדרומי-מזרחי של האגם, במקביל לגדה של ברלין (לפני 1990 הגבול הפנים-גרמני בין גרמניה המזרחית לבין ברלין המערבית). האגם לא היה נגיש מהגדה של פוטסדאם. הגדה שמתחילה כאן בנויה בחלקה, ולאחר ההתמזגות עם תעלת הסנגרבן (Hasengraben), שמגיעה מאגם הייליגר (Heiliger See), מייצגת את הגבול הצפון-מזרחי של הגן החדש. הגדה עוברת דרך כף קוואפהנהורן בכיוון צפון מערב עד נדליץ. המצר בין יונגפרנזה לאגם הייליגר הוא ברוחב 190 מטר בלבד. המחלבה לשעבר בגן החדש (כיום מסעדה) נמצאת על גדה זו וארמון צציליינהוף, שוכן 160 מטרים מהאגם. מטרים ספורים ממזרח למצר, הקים הקייזר וילהלם השני יישוב בשנת 1890 על פי המודל של כפרים נורווגיים. תחנת המלחים קונגסנס (Matrosenstation Kongsnæs) נהרסה עם בניית חומת ברלין, שאר הבתים נשמרו.

==קישורים חיצוניים==

אגם גליניקה, [[גשר גליניקה ואגם יונגפרנזה]]

יונגפרנזה
פרונטירז – מדע לצעירים

פרונטירז – מדע לצעירים הוא כתב עת מדעי מקוון, בגישה פתוחה וללא מטרות רווח לילדים ונוער, בהוצאת Frontiers Media. כתב העת מפרסם מאמרים שנכתבו על ידי מדענים ונערכו על ידי ילדים. כתב העת יוצא לאור באנגלית תחת השם Frontiers for Young Minds, אשר נוסד בשנת 2013 על ידי פרופסור רוברט נייט (Robert Knight) מאוניברסיטת קליפורניה בברקלי.<ref name=Kastner></ref> החל מספטמבר 2019 יוצא במהדורה עברית בשיתוף מוזיאון המדע ע"ש בלומפילד ירושלים, בניהולו המדעי של פרופסור עידן שגב מהאוניברסיטה העברית בירושלים ובתמיכת [https://plfa.info/ קרן פטריק ולינה דרהי].

כתב העת מפרסם מחקרים בתחומים: מדעי המוח ופסיכולוגיה, מגוון ביולוגי, מתמטיקה, בריאות, אסטרונומיה ומדעי החלל וכדור הארץ ומשאביו. בתהליך הפרסום שותפים צעירים וצעירות בני 8–15, כיתות ובודדים, שעורכים ומאשרים את המאמרים לפרסום לצד מנחים מדעיים שמלווים את הסוקרים הצעירים.

==תהליך פרסום המאמרים==

מדענים ומדעניות מובילים מהארץ ומהעולם, כולל חתני פרס נובל, כותבים מאמרים מותאמים לילדים ונוער על רעיונות מרכזיים או תגליות חדשות בתחומם. לאחר ההגשה והערכה ראשונית של המאמר על ידי עורך מדעי, ילדים ונוער בני 8–15 שופטים את המאמר ומחליטים אם לקבל את המאמר לפרסום או לא, בדומה לתהליך ביקורת עמיתים מדעי. יחד עם מנחה מדעי, הם סוקרים את המאמר, ונותנים משוב לכותבים על הבהירות, הנגישות והתוכן של המאמר. לאחר מכן, הכותבים, העורכים והמנחים המדעיים משתפים פעולה יחד לשכתוב המאמר על פי הערות הסוקרים הצעירים.<ref></ref>

המטרה של התהליך הזה היא לחשוף ילדים ונוער למחקרים ותגליות מחזית המדע, לתהליך החקר המדעי ותהליך ביקורת עמיתים בפרסום מאמרים מדעיים.<ref name=Juarez></ref>

==פעילות כתב העת בישראל==
כתב העת הושק בישראל באוקטובר 2019 באירוע לילדים והורים בתיאטרון הקאמרי בתל אביב.

נכון לדצמבר 2020 התפרסמו כ-400 מאמרים בעברית.

בשנת 2020 עלה לאוויר הפודקאסט של פרונטירז – מדע לצעירים. בפודקאסט 12 פרקים, בהנחייתו של יובל מלחי. במסגרת הפודקאסט של מלחי "היסטוריה לילדים" בכאן - תאגיד השידור הישראלי, עולים קטעים מתוך הפודקאסט של פרונטירז.

==קישורים חיצוניים==

* 
* 

* [http://event.mada.org.il/%D7%A4%D7%A8%D7%95%D7%A0%D7%98%D7%99%D7%A8%D7%96-one-page/ פרונטירז - מדע לצעירים באתר מוזיאון המדע ע"ש בלומפילד ירושלים]

==הערות שוליים==

קטגוריה:כתבי עת מקוונים
קטגוריה:ישראל: כתבי עת למדע פופולרי